**OPIS POSLOVA, PODACI O PLAĆI, SADRŽAJ I NAČIN TESTIRANJA**

**vezani uz raspisani javni natječaj u Narodnim novinama, broj 67 od 25.7.2018. godine za prijam u vježbenika državnu službu u Ministarstvo mora, prometa i infrastrukture**

1. **GLAVNO TAJNIŠTVO**

Sektor za ljudske potencijale i upravljanje imovinom

Služba za upravljanje imovinom i voznim parkom

Odjel upravljanja voznim parkom

1. stručni referent - vježbenik (mjesto rada Zagreb) – 1 izvršitelj/ica

**Poslovi i zadaci:**

* izrađuje dnevni raspored vožnje vozača, po nalogu voditelja Odjela,
* vodi očevidnik o tehničkim pregledima,
* koordinira i raspoređuje korištenja službenih automobila,
* organizira obavljanja tehničkog pregleda, registracije i vodi brigu o redovnom obnavljanju obveznog auto osiguranja službenih automobila,
* prikuplja i evidentira podatke o servisiranju vozila,
* izrađuje naloge za nabavu vezanu za opremanje, održavanje i upravljanje voznim parkom,
* vodi evidencije korištenja i održavanja službenih automobila,
* evidentira štetne događaje na vozilima, u slučaju prometnih nezgoda priprema i sastavlja propisana izvješća,
* kontrolira utrošak goriva i maziva prema tehničkim normativima,
* vodi očevidnik radnog vremena zaposlenika Odjela,
* obavlja i druge poslove iz djelokruga Odjela.

1. **UPRAVA SIGURNOSTI PLOVIDBE**

Sektor za pomorce, brodarce, upisnike i stručno-tehničke poslove

Služba za pomorce i brodarce

1. stručni suradnik - vježbenik (mjesto rada Zagreb) – 1 izvršitelj/ica

**Poslovi i zadaci:**

* obavlja poslove vezano za praćenje i unaprjeđivanje socijalnog statusa pomoraca i brodaraca,
* obavlja poslove vezano za primjenu radnih, životnih, socijalnih i zdravstvenih uvjeta pomoraca i brodaraca,
* prati provedbu socijalnih mjera za pomorce i predlaže mjere socijalne politike prema pomorcima,
* obavlja stručnu pripremu za izdavanje dopusnica posrednicima pri zapošljavanju pomoraca,
* vodi prvostupanjske upravne postupke u vezi izdavanja dopusnica za rad posrednika pri zapošljavanju pomoraca
* nadzire rad posrednika pri zapošljavanju pomoraca.
* koordinira aktivnosti i pruža podršku područnim jedinicama u obavljanju upravnih poslova koji se odnose na vođenje evidencije ukrcaja i iskrcaja hrvatskih pomoraca, obavljanje prijava i odjava hrvatskih pomoraca u mirovinski i zdravstveni sustav Republike Hrvatske.
* obavlja poslove i zadaće sukladno odgovornostima utvrđenim dokumentacijom sustava upravljanja kvalitetom,
* obavlja i druge poslove iz djelokruga Službe.

1. **SAMOSTALNA SLUŽBA ZA EUROPSKE POSLOVE I MEĐUNARODNU SURADNJU**

Odjel za provođenje zakonodavstva Europske Unije

1. stručni suradnik za provođenje europskog prava – vježbenik (mjesto rada Zagreb) – 1 izvršitelj/ica

**Poslovi i zadaci:**

* sudjeluje u izradi i prati provedbu dijelova Programa za preuzimanje i provedbu pravne stečevine Europske unije u nadležnosti Ministarstva,
* izrađuje redovita izvješća o provedbi Programa za preuzimanje i provedbu pravne stečevine Europske unije,
* sudjeluje u zaprimanju i objedinjavanju očitovanja ustrojstvenih jedinica Ministarstva o mjerama prijenosa direktiva i ispunjavanja drugih obveza u nacionalno zakonodavstvo,
* na razini Ministarstva zaprima i prosljeđuje nacrte tehničkih propisa država članica Europske unije zaprimljene kroz sustav TRIS te zaprima i prosljeđuje mišljenje Ministarstva na iste,
* u suradnji s upravama Ministarstva izrađuje i priprema dokumente vezane za članstvo Republike Hrvatske u Europske unije,
* sudjeluje u pripremi i dostavi dokumenata ministarstvu nadležnom za vanjske i europske poslove, s posebnim naglaskom na usuglašavanje zakonskog okvira Republike Hrvatske s pravnom stečevinom Europske unije,
* obavlja i druge poslove iz djelokruga Odjela.

**PODACI O PLAĆI**

Plaća se utvrđuje na temelju odredbe članka 144. stavka 2. Zakona o državnim službenicima („Narodne novine“, broj 92/05, 107/07, 27/08, 49/11, 150/11, 34/12, 49/12 – pročišćeni tekst, 37/13, 38/13, 1/15, 138/15 – Odluka Ustavnog suda Republike Hrvatske i 61/17), a u svezi članka 108. stavka 1. i članka 110. Zakona o državnim službenicima i namještenicima („Narodne novine“ 27/01) u skladu s Uredbom o nazivima radnih mjesta i koeficijentima složenosti poslova u državnoj službi ("Narodne novine" broj 37/01, 38/01 (ispravak), 71/01, 89/01, 112/01, 7/02 (ispravak), 17/03, 197/03, 21/04, 25/04 (ispravak), 66/05, 11/07, 47/07, 109/07, 58/08, 32/09, 21/10, 38/10, 77/10, 113/10, 22/11, 142/11, 31/12 60/12, 78/12, 82/12, 100/12, 124/12, 140/12, 16/13, 25/13, 52/10, 96/13, 126/13, 02/14, 94/14, 140/14, 151/14, 76/15 i 100/15).

**TESTIRANJE KANDIDATA**

Provjera znanja, sposobnosti i vještina kandidata utvrđuje se putem testiranja i razgovora (intervjua) Komisije s kandidatima.

Testiranje se provodi u dvije faze.

Prva faza testiranja sastoji se od provjere znanja osnova upravnog područja za koje je raspisan javni natječaj. U prvu fazu testiranja upućuju se kandidati koji ispunjavaju formalne uvjete iz javnog natječaja, a čije su prijave pravodobne i potpune.

Druga faza testiranja sastoji se od provjere stranog jezika ako je navedeno kao stručni uvjet i provjere rada na osobnom računalu ako je navedeno kao stručni uvjet.

U drugu fazu testiranja upućuju se kandidati koji su ostvarili najbolje rezultate u prvoj fazi testiranja, i to 15 kandidata. Ako je u prvoj fazi zadovoljilo manje od 15 kandidata, u drugu fazu postupka pozvat će se svi kandidati koji su zadovoljili u prvoj fazi testiranja. Svi kandidati koji dijele 15. mjesto u prvoj fazi testiranja pozvat će se u drugu faza testiranja.

Svaki dio provjere znanja, sposobnosti i vještina vrednuje se bodovima od 0 do 10. Bodovi se mogu utvrditi decimalnim brojem, najviše na dvije decimale. Smatra se da je kandidat zadovoljio na provedenoj provjeri znanja, sposobnosti i vještina, ako je za svaki dio provedene provjere dobio najmanje 5 bodova. Kandidat koji ne zadovolji na provedenoj provjeri, odnosno dijelu provedene provjere, ne može sudjelovati u daljnjem postupku.

Na razgovor (intervju) pozvat će se kandidati koji su ostvarili ukupno najviše bodova u prvoj i drugoj fazi testiranja, i to 10 kandidata za svako radno mjesto, a ako je u drugoj fazi zadovoljilo manje od 10 kandidata, na intervju će se pozvati svi kandidati koji su zadovoljili u drugoj fazi testiranja. Svi kandidati koji dijele 10. mjesto nakon testiranja u prvoj fazi pozvat će se na intervju.

Komisija u razgovoru s kandidatima utvrđuje znanja, sposobnosti i vještine, interese, profesionalne ciljeve i motivaciju kandidata za rad u državnoj službi. Rezultati intervjua vrednuju se bodovima od 0 do 10. Smatra se da je kandidat zadovoljio na intervjuu ako je dobio najmanje 5 bodova.

Nakon provedenog intervjua Komisija utvrđuje rang-listu kandidata prema ukupnom broju bodova ostvarenih na testiranju i intervjuu.

**PRAVNI I DRUGI IZVORI ZA PRIPREMANJE KANDIDATA ZA TESTIRANJE**

* **Provjere znanja, sposobnosti i vještina bitnih za obavljanje poslova radnog mjesta - *pisana provjera znanja za sva radna mjesta***

1. **GLAVNO TAJNIŠTVO**

Sektor za ljudske potencijale i upravljanje imovinom

Služba za upravljanje imovinom i voznim parkom

Odjel upravljanja voznim parkom

1. stručni referent - vježbenik (mjesto rada Zagreb) – 1 izvršitelj/ica

**Literatura:**

* Ustav Republike Hrvatske (NN br. 85/10 – pročišćeni tekst i 5/14 – Odluka Ustavnog suda Republike Hrvatske) – članci 1.-13. / 71.-117.
* Zakon o sustavu državne uprave (NN br. 150/11, 12/13, 93/16, 104/16) – članci  1.-13. / 71.-117.
* Uredba o uredskom poslovanju (NN br. 7/09) – članci   1.-16./ 21.-34. /45.-53./
* Smjernice za upravljanje voznim parkom <https://uprava.gov.hr/UserDocsImages/Istaknute%20teme/Smjernice%20za%20upravljanje%20voznim%20parkom.pdf>

1. **UPRAVA SIGURNOSTI PLOVIDBE**

Sektor za pomorce, brodarce, upisnike i stručno-tehničke poslove

Služba za pomorce i brodarce

1. stručni suradnik - vježbenik (mjesto rada Zagreb) – 1 izvršitelj/ica

**Literatura:**

* Pomorski zakonik (NN 181/04, 76/07, 146/08, 61/11, 56/13, 26/15) – Glava VIII Posada broda
* Pravilnik o pomorskim knjižicama i odobrenjima za ukrcavanje, te postupcima i načinu prijave i odjave pomoraca na obvezno mirovinsko i obvezno zdravstveno osiguranje (NN br. 112/16)
* Pravilnik o posredovanju pri zapošljavanju pomoraca (NN br. 55/18)
* Pravilnik o primjeni Konvencije o radu pomoraca iz 2006. godine (NN br. 122/16)

1. **SAMOSTALNA SLUŽBA ZA EUROPSKE POSLOVE I MEĐUNARODNU**

**SURADNJU**

Odjel za provođenje zakonodavstva Europske Unije

1. stručni suradnik za provođenje europskog prava – vježbenik (mjesto rada Zagreb) – 1 izvršitelj/ica

**Literatura:**

* Ustav Republike Hrvatske (NN br. 85/10 – pročišćeni tekst i 5/14 – Odluka Ustavnog suda Republike Hrvatske)
* Europa u 12 lekcija, Pascal Fontaine

<https://publications.europa.eu/en/publication-detail/-/publication/2d85274b-0093-4e38-896a-12518d629057>

* **Provjera stranog jezika - *pisana provjera***
* Provjera pasivnog razumijevanja engleskog jezika - za radno mjesto pod rednim brojem 2.
* Provjera aktivnog korištenja engleskog jezika u govoru i pismu - za radno mjesto pod rednim brojem 3.
* ***Provjera*  poznavanja rada na osobnom računalu** **- pis*ana provjera***

***RAZINA POZNAVANJE RADA NA OSOBNOM RAČUNALU***

***Za radna mjesta pod rednim brojem 1. i 2.***

Osnove rada sa računalima (operativni sustav MS Windows 7, web preglednik, e-mail klijent)

* Obrada teksta (MS Word)

**Literatura: Linkovi**

<http://itdesk.info/hr/e-edukacija/modul-2-koristenje-racunala-i-upravljanje-datotekama/koristenje-racunala-microsoft-windows-7-upravljanje-datotekama-prirucnik/>

<http://itdesk.info/hr/e-edukacija/modul-3-obrada-teksta/obrada-teksta-microsoft-word-2010-prirucnik/>

<http://itdesk.info/hr/e-edukacija/modul-7-informacije-i-komunikacije/modul-7-informacije-i-komunikacije-prirucnik/>

**MJESTO I VRIJEME ODRŽAVANJA TESTIRANJA BIT ĆE OBJAVLJENO NAJMANJE 5 DANA PRIJE TESTIRANJA NA WEB STRANICI MINISTARSTVA MORA, PROMETA I INFRASTRUKTURE** [**WWW.MMPI.HR**](http://WWW.MMPI.HR)**.**

**KANDIDATI KOJI ISPUNJAVAJU FORMALNE UVJETE NATJEČAJA BITI ĆE OBAVIJEŠTENI OSOBNO PUTEM ELEKTRONIČKE POŠTE O MJESTU I VREMENU ODRŽAVANJA TESTIRANJA.**

**OSOBA KOJA NIJE PODNIJELA PRAVOVREMENU ILI POTPUNU PRIJAVU ILI NE ISPUNJAVA FORMALNE UVJETE IZ JAVNOG NATJEČAJA, NE SMATRA SE KANDIDATOM PRIJAVLJENIM NA JAVNI NATJEČAJ, O ČEMU JOJ SE DOSTAVLJA PISANA OBAVIJEST PUTEM ELEKTRONIČKE POŠTE.**